钦定古今图书集成/明伦汇编/氏族典/第332卷 > 刘惔
## 钦定古今图书集成/明伦汇编/氏族典/第332卷 > 刘惔

按《晋书刘惔传》：“惔字真长，沛国相人也。祖宏，字终嘏。
宏兄粹，字纯嘏，弟潢，字冲嘏，并有名。时人语曰：‘洛中
雅雅有三嘏’。父耽，晋陵太守，亦知名。惔少清远，有标
奇。简文帝初作相，与王濛并为谈客，俱蒙上宾礼。累
迁丹阳尹。为政清整，门无杂宾。惔每奇桓温才，而知
其有不臣之迹。温为荆州，惔言于帝曰：‘温不可使居
形胜地’。”帝不纳。请自行，复不听。及温伐蜀，时咸谓未
易可制，惟惔以为必克，恐终专制朝廷。及后竟如其
言，卒官。